เงินบาทเปิดตลาด30.41/43
ธนาคารซีไอเอ็มบีไทย รายงาน เงินบาทเปิดตลาด 30.41/43 ทิศทางยังแข็งค่าต่อตามสกุลเงินในภูมิภาค
30 ก.ย. 2553

ธนาคารซีไอเอ็มบีไทย รายงาน เงินบาทเปิดตลาด 30.41/43 ทิศทางยังแข็งค่าต่อตามสกุลเงินในภูมิภาค
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.41/43 บาท/ดอลลาร์ ปรับตัวแข็งค่าต่อจากเมื่อวานนี้ที่ปิดตลาดที่ระดับ 30.46/47 บาท/ดอลลาร์
"วันนี้ยังมองว่าบาทน่าจะแข็งค่าได้ต่อ เพราะดอลลาร์ก็ยังอ่อนค่า และทุกสกุลต่างก็แข็งค่าหมดเมื่อเทียบกับดอลลาร์ คงเป็นเพราะตัวเลขทางเศรษฐกิจของสหรัฐฯ ออกมาไม่ดี รวมถึงมีข่าวว่าจะพิมพ์ธนบัตรเพิ่ม ทำให้ดอลลาร์อ่อนค่าลง นักลงทุนกังวลในจุดนี้" นักบริหารเงิน ระบุ
ส่วนความเคลื่อนไหวของสกุลเงินต่างประเทศช่วงเปิดตลาดเช้านี้ ค่าเงินเยนอยู่ที่ระดับ 83.64/65 เยน/ดอลลาร์ ส่วนค่าเงินยูโรอยู่ที่ระดับ 1.3612/3614 ดอลลาร์/ยูโร
ปัจจัยที่จะมีผลต่อการเคลื่อนไหวของค่าเงินบาทในวันนี้ นักลงทุนยังให้ความสนใจกับทิศทางตัวเลขทางเศรษฐกิจของสหรัฐฯ ที่จะประกาศในคืนนี้ เช่น ตัวเลข GDP ไตรมาส 2/2010, ยอดผู้ขอรับสวัสดิการการว่างงานประจำสัปดาห์ เป็นต้น
นักบริหารเงิน คาดว่าวันนี้เงินบาทยังมีแนวโน้มแข็งค่าตามสกุลเงินอื่นในภูมิภาค โดยมองกรอบไว้ที่ 30.35-30.45 บาท/ดอลลาร์ มีโอกาสที่จะแข็งค่าหลุดจากระดับ 30.40 บาท/ดอลลาร์ได้ ซึ่งถ้าหลุดจากระดับนี้เชื่อว่าธนาคารแห่งประเทศไทย(ธปท.) คงจะเข้ามาแทรกแซง